راح اجازف وابدي احبك من جديد
واني ما اريدك تخيب ضنوني
وراح اجيلك حته تفهمني شريد
وحته اسجلك ويه اليفهموني
أنت كنت وياي دم ويه الوريد
ومن كثر ما احبك يحسدوني
ومو عنيد بحبك انه اكبر عنيد
ولذالك اهلي ما يردونـي
قصدي اريدك . وانت قصدك ما تريد
ليش امرت عيونك يصيدوني ؟
يامه كلولي حبيبك ما يفيد
ويامه عنك رادوا يبعدوني
هسه وينك ما اشوفك بعيد
شلون شكلهم هسه لو حاچوني .؟
وليش بالماي العكر كاعد تصيد ؟
وليش حملك باقي فوك متوني ؟
ما أحبك . راح اعوفك شي أكيد
وراح أكلهم مات اذا سألوني
ولا تكلي اهواك انه انساك اريد
واهلي ماحبك بعد وصوني
وانه احبك بس اشوفك من بعيد